Document ID: 32003R1667

Kommissionens forordning (EF) nr. 1667/2003
af 1. september 2003
om gennemførelse af Rådets forordning (EF, Euratom) nr. 58/97 for så vidt angår de undtagelser, der skal indrømmes i forbindelse med statistik over erhvervsstrukturer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF, Euratom) nr. 58/97 af 20. december 1996 om statistik over erhvervsstrukturer(1), senest ændret ved Europa-Parlamentets og Rådets forordning (EF) nr. 2056/2002(2), særlig artikel 12, nr. x), og
ud fra følgende betragtninger:
(1) Ved forordning (EF, Euratom) nr. 58/97 er der fastlagt en fælles ramme for udarbejdelse af fællesskabsstatistikker over kreditinstitutters og pensionskassers struktur, aktiviteter, resultater og konkurrenceevne samt over udgifter til miljøbeskyttelse.
(2) I henhold til artikel 11 i forordning (EF, Euratom) nr. 58/97 kan der i en overgangsperiode indrømmes undtagelser fra bestemmelserne i bilagene til denne forordning.
(3) Medlemsstaterne har anmodet om undtagelser fra visse bestemmelser i bilag 2 til forordning (EF, Euratom) nr. 58/97 for så vidt angår variabel 21 11 0, 21 12 0 og 21 14 0 i perioden 2001-2004 med henblik på at indføre de nødvendige dataindsamlingssystemer eller tilpasse de eksisterende systemer, således at de pågældende bestemmelser vil være opfyldt senest ved udløbet af den i bilag 2 i forordningen fastsatte overgangsperiode.
(4) Medlemsstaterne har anmodet om undtagelser fra visse bestemmelser i bilag 6 til forordning (EF, Euratom) nr. 58/97 for så vidt angår kreditinstitutter i perioden 2001-2003 med henblik på at indføre de nødvendige dataindsamlingssystemer eller tilpasse de eksisterende systemer, således at de pågældende bestemmelser vil være opfyldt senest ved udløbet af den i bilag 6 i forordningen fastsatte overgangsperiode.
(5) Medlemsstaterne har anmodet om undtagelser fra visse bestemmelser i bilag 7 til forordning (EF, Euratom) nr. 58/97 for så vidt angår pensionskasser i perioden 2002-2004 med henblik på at indføre de nødvendige dataindsamlingssystemer eller tilpasse de eksisterende systemer, således at de pågældende bestemmelser vil være opfyldt senest ved udløbet af den i bilag 7 i forordningen fastsatte overgangsperiode.
(6) Det er nødvendigt at indrømme disse undtagelser, da medlemsstaternes dataindsamlingssystemer skal tilpasses yderligere.
(7) De i denne forordning fastsatte foranstaltninger er i overensstemmelse med udtalelse fra Udvalget for det Statistiske Program -
UDSTEDT FØLGENDE FORORDNING:
Artikel 1
Der indrømmes undtagelser fra variabel 21 11 0, 21 12 0 og 21 14 0 i afsnit 4 i bilag 2 til forordning (EF, Euratom) nr. 58/97 for referenceårene 2001-2004 som anført i bilag I til nærværende forordning.
Artikel 2
Der indrømmes undtagelser fra listen over variabler i afsnit 4 i bilag 6 til forordning (EF, Euratom) nr. 58/97 for referenceårene 2001-2003 som anført i bilag II til nærværende forordning.
Artikel 3
Der indrømmes undtagelser fra listen over variabler i afsnit 4 i bilag 7 til forordning (EF, Euratom) nr. 58/97 for referenceårene 2002-2004 som anført i bilag III til nærværende forordning.
Artikel 4
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. september 2003.

Labels: 4
15
19